**Základné informácie pre rodičov, ktorých deti od 1.9.2024 plnia povinné predprimárne vzdelávanie (ďalej len PPV):**

1. Povinné predprimárne vzdelávanie je povinné pre všetky deti od 1.9.2021, ktoré do 31.8. kalendárneho roku dovŕšia 5 rokov veku alebo pre deti pokračujúce v plnení povinného predprimárneho vzdelávania (predtým OŠD)
2. Zákonný zástupca odhlasuje dieťa zo zdravotných alebo rodinných, prípadne iných dôvodov výlučne cez EduPage v sekcii „Dochádzka“ – a následne „Nová žiadosť o ospravedlnenie“. Notifikácia príde obom triednym učiteľkám a potom už nie je potrebné odhlasovať dieťa zo stravy (pokiaľ nebude táto funkcia aktivovaná v EduPagi )
3. Povinné predprimárne vzdelávanie plní dieťa minimálne 4 hodiny denne
4. Ak dieťa chýba viac ako 7 po sebe nasledujúce vyučovacie dni z dôvodu ochorenia (teda 8 a viac dní), riaditeľka MŠ požaduje od zákonného zástupcu potvrdenie od lekára, ktoré rodič predloží učiteľke bez vyzvania pri nástupe jeho dieťaťa po chorobe
5. Zákonný zástupca môže požiadať riaditeľku MŠ o uvoľnenie z vyučovacích dní z dôvodu pobytu mimo bydliska na viac ako 3 dni (návšteva starých rodičov, dovolenka s rodičmi a pod.) Slúži na to žiadosť, ktorú zákonný zástupca nájde na stránke materskej školy [www.msmajernikova.sk](http://www.msmajernikova.sk) v sekcii Úvod – Povinné predprimárne vzdelávanie. Ak sa jedná o 1-3 dni z rodinných dôvodov, postačuje odhlásenie cez Edupage
6. Prerušenie dochádzky dieťaťa, ktoré plní PPV už nie je možné. Dieťa môže plniť dištančné vzdelávanie zo zdravotných  dôvodov po dohovore s riaditeľkou MŠ a predložení potvrdenia od pediatra
7. Zákonný zástupca môže požiadať riaditeľku o individuálne vzdelávanie (ďalej len IV) jeho dieťaťa, ktoré plní PPV a to buď zo zdravotných alebo iných dôvodov, pričom predkladá žiadosť, v ktorej uvedie čas, na ktorý má riaditeľka MŠ povoliť individuálne vzdelávanie a jeho dôvod, prípadne ďalšie skutočnosti, ktoré majú vplyv na individuálne vzdelávanie dieťaťa
8. Dieťa, ktoré plní IV sa musí zúčastniť v kmeňovej materskej škole v mesiaci marec posúdenia plnenia obsahu IV. Obsah vzdelávania pošle kmeňová materská škola každému zákonnému zástupcovi, ktorého dieťa bude plniť IV do 31.8. kalendárneho roku
9. Ak zákonný zástupca nebude dbať o riadne plnenie PPV, riaditeľ MŠ má podľa § 5 ods. 15 zákona 596/2003 Z.z. povinnosť oznámiť obci a úradu práce, sociálnych vecí a rodiny konkrétne prípady, keď zákonný zástupca nedbá o riadne plnenie PPV, ktorý sa bude ÚPSVaR následne posudzovať uplatnením inštitútu osobitného príjemcu (v prípade 5 neospravedlnených dní v mesiaci)
10. **Za dieťa, ktoré plní PPV, zákonný zástupca neplatí školné vo výške 60,- eur mesačne**
11. **Pokračovanie plnenia povinného predprimárneho vzdelávania -** Podkladom pre rozhodnutie riaditeľa materskej školy vo veci pokračovania plnenia povinného predprimárneho vzdelávania je podľa § 28a ods. 3 školského zákona **vždy predloženie:**

 - písomného súhlasu príslušného zariadenia poradenstva a prevencie,

 - písomného súhlasu všeobecného lekára pre deti a dorast a

 - informovaného súhlasu zákonného zástupcu